
Parlamentul  României

Camera  Deputaţilor

Comisia pentru industrii si servicii
Bucureşti, 23.03.2011                                 
Nr.23/52/2011
AVIZ

asupra proiectului de Lege privind privind calitatea aerului înconjurător


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, pentru aviz care va fi transmis Comisiei pentru administraţie publică, amenajarea teritoriului şi echilibru ecologic, cu proiectul de Lege privind calitatea aerului înconjurător, transmis cu adresa nr.P.L.x74 din 2 martie 2011, înregistrată sub nr.23/52 din 3 martie 2011.



Proiectul de lege are ca obiect de reglementare traspunerea în legislaţia naţională a prevederilor Directivei Parlamentului European şi a Consiliului 2008/50/CE din 21 mai 2008 privind calitatea aerului înconjurător şi un aer mai curat pentru Europa şi ale Directivei 2004/107/CE a Parlamentului European şi a Consiliului din 15 decembrie 2004 privind arsen, cadmiu, mercur, nichel, hidrocarburi aromatice policiclice în aerul înconjurător, în scopul menţinerii calităţii aerului ambiental, acolo unde acesta corespunde obiectivelor stabilite de această lege şi îmbunătăţirii acesteia în celelalte cazuri. Astfel cuprinsul acestei lege este următorul: 

- cap.I - scopul legii şi definiţiile termenilor şi expresiilor utilizate;

- cap.II – atribuţiile administraţiei publice centrale şi a entităţilor subordonate şi ale administraţiei publice locale;

- cap.III – evaluarea şi gestionarea aerului înconjurător cu secţiunile privind 1-a „Regimul de evaluare”, şi paragrafele privind: „Evaluarea calităţii aerului înconjurător privind dioxidul de sulf, dioxidut de azot şi oxizii de azot, particulele în suspensie, plumbul, benzenul şi monoxidul de carbon”, „Evaluarea calităţii aerului înconjurător privind ozonul”, „Evaluarea calităţii aerului înconjurător privind arsen, cadmiu, mercur, nichel şi benzo(a)piren”, „Zona de protecţie”, 2-a „Gestionarea calităţii aerului înconjurător” cu paragrafele: „Regimul de gestionare”, „Planuri de calitatea aerului”, „Planuri de acţiune pe termen scurt”, „Planuri de menţinere a calităţii aerului”;

- cap.IV – emisiile în atmosferă;

- cap.V – informarea publicului;

- cap.VI – transmitere informaţii şi raportare;

- cap.VII – sancţiuni;

- cap.VIII – dispoziţii tranzitorii şi finale, care includ în prevederile legii şi cele 11 anexe.



Proiectul de lege a fost respins de Senat în şedinţa din 23 februarie 2011.


Consiliul Legislativ a avizat favorabil propunerea legislativă cu avizul nr.1261/21.10.2010 cu observaţii şi propuneri care au fost însuşite în totalitalitate de iniţiator.



Membrii comisiei au dezbătut proiectul de lege în şedinţa din 22 martie 2011. 

În urma dezbaterilor, membrii comisiei au hotărât în unanimitate, să avizeze favorabil proiectul de Lege privind calitatea aerului înconjurător, în forma prezentată.

 

Prin obiectul şi conţinutul său, proiectul de lege face parte din categoria legilor organice.


Potrivit art.75 alin. (1) din Constituţia României, republicată, Camera Deputaţilor este Cameră decizională.
PREŞEDINTE,

Iulian Iancu
Expert parlamentar,

Dr. Maria Cristina Bălănescu

